BG
L 237/460
Официален вестник на Европейския съюз
26.9.2023 г.
Договореност за плащания под условие на наети лица или продаващи акционери (прилагане на параграф 52, буква б) Б54
Дали дадени договорености за плащания под условие на наети лица или продаващи акционери представляват възнаграждение под условие в бизнес комбинацията или са отделни сделки, зависи от характера на договоре­ ностите.
Разбирането на причините, поради които споразумението за придобиване съдържа разпоредба за плащания под условие, кой е инициатор на тази договореност и кога страните са сключили тази договореност може да бъде полезно при оценката на характера на договореността.
Б55
Ако не е ясно дали дадена договореност за плащане на наети лица или продаващи акционери е част от размяната за придобиваното предприятие или е сделка, отделна от бизнес комбинацията, придобиващото предприятие трябва да вземе предвид следното: а)
Продължаваща заетост— условията на продължаваща заетост от страна на продаващите акционери, които стават ключови наети лица, може да бъде показател за съдържанието на споразумение за условно възнаграждение .
Съответните условия на продължаваща заетост може да са включени в трудов договор, споразумение за придобиване или някакъв друг документ.
Споразумение за условно възнаграждение , при което плащанията автоматично се конфискуват при прекратяване на трудовото правоотношение , е възнаграждение за услуги след комбинацията .
Договорености , при които плащанията под условие не се засягат от прекратяване на трудовите правоотношения, може да показват, че плащанията под условие са поскоро допълнително възнаграждение, отколкото трудово възнаграждение.
б)
Продължителност на продължаващата заетост— ако периодът на исканата заетост съвпада с или е подълъг от периода на условното плащане, този факт може да показва, че условните плащания са, по същество, трудово възнаграждение.
в)
Ниво на трудово възнаграждение— ситуации, в които възнаграждението на наети лица, различно от условните плащания, е на приемливо ниво в сравнение с това на други ключови наети лица в комбини­ раното предприятие, може да показва, че условните плащания са по-скоро допълнително възнаграждение, отколкото трудово възнаграждение.
г)
Допълнителни плащания на наети лица— ако продаващите акционери, които не стават наети лица, получават по-ниски условни плащания на база на акция отколкото продаващите акционери, които стават наети лица на комбинираното предприятие, този факт може да показва, че допълнителната сума на условните плащания на продаващите акционери, които стават наети лица, е трудово възнаграждение.
д)
Брой притежавани акции— относителният брой акции, притежавани от продаващите акционери, които остават като ключови наети лица, може да е показател за същността на споразумението за условно възнаграждение .
Например, ако продаващите акционери, които са притежавали по същество всички акции в придобиваното предприятие, продължат като ключови наети лица, този факт може да показва, че тази договореност е по същество договореност за подялба на печалбата, предвидена да осигурява възнаграждение за услуги след комбинацията.
Като алтернатива, ако продаващите акционери, които остават като ключови наети лица, са притежавали само малък брой акции в придобиваното предприятие и всички продаващи акционери получават една и съща сума условно възнаграждение на база акция, този факт може да показва, че условните плащания са допълнително възнаграждение.
Участията в собствеността преди придобиването, държани от страните, свързани с продаващите акционери, които остават като ключови служители, от рода на членове на семейството, също следва да се вземе предвид.
е)
Връзка с остойностяването — ако първоначалното възнаграждение , прехвърлено на датата на придобиване, се базира на долния край на диапазона на оценките, установен при остойностяването на придобиваното предприятие, и условната формула е свързана с този подход на остойностяване , този факт може да подсказва, че условните плащания са допълнително възнаграждение.
Като алтернатива, ако формулата на условното плащане е съгласувана с предишните договорености за подялба на печалбата, този факт може да подсказва, че договореността по същество осигурява трудово възнаграждение.
ж) Формула за определяне на възнаграждението — формулата, използвана за определяне на условното плащане може да бъде полезна при преценяване на същността на договореността.
Например, ако условното плащане се определя на базата на множество печалби, това може да подскаже, че задължението е условно възнаграждение в бизнес комбинацията и че формулата е предвидена за установяване или потвърждаване на справедливата стойност на придобиваното предприятие.
И обратно, условно плащане, което представлява определен процент от печалбите, може да подсказва, че задължението към наетите лица е договореност за подялба на печалбата, за да възнаграждава наетите лица за полагания труд (предоста­ вяните услуги).